Songs of Innocence
<s>Songs of Innocence je trinaesti studijski album irskog rock sastava U2.</s><s>Album je prvobitno najavljen i objavljen 9. rujna/septembra 2014. besplatno svim korisnicima digitalne trgovine iTunes Store, i bio je ekskluziva na iTunes-u, iTunes Radiju i Beats Music-u do 13. listopada/oktobra 2014., kad su ga u fizičkom i digitalnom obliku komercijalno izdale diskografske kuće Island Records i Interscope.</s><s>Prvobitno izdanje na iTunes-u je bilo dostupno 500 milijuna korisnika, što je Appleov CEO Tim Cook opisao kao "najveći izlazak albuma svih vremena".</s>

<s>Nakon mlakog komercijalnog uspjeha U2-ovog prethodnog albuma, No Line on the Horizon (iz 2009.), glavni vokal Bono je izrazio nesigurnost oko toga kako održati bend glazbeno relevantnim.</s><s>Tijekom pet i pol godina razmaka od prošlog albuma - što je najduži razmak između dva albuma u njihovoj karijeri - bend je radio na tri različita projekta s tri različita producenta, uključujući i otkazani prateći album za No Line of the Horizon pod nazivom Songs of Ascent.</s><s>Međutim, imali su poteškoća sa stvaranjem albuma po njihovoj želji, pa je izlazak bio više puta odgađan.</s><s>Nakon dvogodišnje suradnje s producentom Danger Mouse, bend je pred kraj produkcije surađivao s Floodom, Paulom Epworthom, Ryanom Tedderom i Declanom Gaffneyjem.</s><s>Tematski, album se vraća u mladost članova benda u Irskoj 1970-ih, dodirujući se sjećanja iz djetinjstva, ljubavi i gubitaka, pritom odajući počast glazbenim inspiracijama, grupama Ramones i The Clash.</s><s>Bono ga je opisao kao "najosobniji album kojeg smo napisali".</s>

<s>Otvarajući singl s albuma, "The Miracle (Of Joey Ramone)", je bio uključen u Appleovoj televizijskoj reklami kao dio promotivne kampanje za bend, na koju je kompanija potrošila $100 milijuna.</s><s>Otprilike 81 milijun korisnika iTunes-a je poslušao album u prvom mjesecu nakon izlaska, od kojih je 26 milijuna preuzelo cijeli album.</s><s>Songs of Innocence je primio podijeljene kritike i bio kritiziran zbog strategije digitalne objave; album je bio automatski dodan na naloge korisnika iTunes-a, što je mnogima izazvalo neželjeno preuzimanje na njihove uređaje.</s><s>Po komercijalnom izlasku, Songs of Innocence je prodan u samo 101,000 primjeraka u Sjevernoj Americi i bio na top listama samo osam i devet mjeseci u SAD-u, odnosno Ujedinjenom Kraljevstvu.</s><s>Bendove su promocije bile prekinute nakon što je Bono bio teže ozlijeđen u nesreći na biciklu.</s><s>Album je bio nominiran za Grammy nagradu u kategoriji najboljeg rock albuma.</s>

<s>Album je pratila uspješna Innocence + Experience turneja 2015. godine.</s>

<s>Popis kompozicija</s>

<s>Napomene
 () Dodatna produkcija</s>

<s>Osoblje
Prilagođeno s knjižice albuma.</s>

<s>U2
 Bono – glavni vokal, klavijature (brojevi 1, 3–5, 7, 9–11), gitara (brojevi 1, 6, 9), dulcimer (broj 2)
 The Edge – gitara, prateći vokal, klavijature (brojevi 1–8, 10–11), programiranje (broj 5)
 Adam Clayton – bas gitara, klavijature (brojevi 5)
 Larry Mullen, Jr. – bubnjevi, perkusije, prateći vokal (brojevi 3, 10)</s>

<s>Dodatni izvođači
 Brian "Danger Mouse" Burton – klavijature (brojevi 1–2, 7–11), programiranje (broj 7), dodatne perkusije (broj 10), zborni aranžman (broj 6)
 Ryan Tedder – klavijature (broj 1–2, 4–5), programiranje (broj 1), akustična gitara (track 1)
 Paul Epworth – klavijature (broj 1, 3, 8), programiranje (broj 1), dodatne perkusije (broj 1), pljesak (broj 6), dodatna slide gitara (broj 8)
 Flood – klavijature (broj 4)
 Declan Gaffney – akustična gitara (brojevi 1, 6), klavijature (brojevi 2–8, 10–11), programiranje (brojevi 3, 7, 9), prateći vokal (brojevi 3, 10), pljesak (broj 6), dodatne perkusije (broj 7), vokalni efekti (broj 7)
 Lykke Li – vokal (broj 11)
 "Classy" Joe Visciano – pljesak (broj 6), prateći vokal (broj 10)
 Leo Pearson – klavijature (broj 9)
 Caroline Dale – violončelo (broj 11), aranžman gudaćih instrumenata (broj 11)
 Natalia Bonner – violina (broj 11)
 Greg Clark – zbor (brojevi 1, 6)
 Carlos Ricketts – zbor (brojevi 1, 6)
 Tabitha Fair – zbor (brojevi 1, 6)
 Kim Hill – zbor (brojevi 1, 6)
 Quiona McCollum – zbor (brojevi 1, 6)
 Nicki Richards – zbor (brojevi 1, 6)
 Everett Bradley – zbor (brojevi 1, 6)
 Bobby Harden – zbor (brojevi 1, 6)
 Ada Dyer – zbor (brojevi 1, 6)</s>

<s>Tehničko osoblje</s>

<s>Brian "Danger Mouse" Burton – produkcija (brojevi 1–3, 7–11), dodatna produkcija (broj 5)
 Paul Epworth – produkcija (brojevi 1, 3, 5, 8), dodatna produkcija (broj 6)
 Flood – produkcija (broj 4)
 Declan Gaffney – produkcija (brojevi 3, 6–7), dodatna produkcija (brojevi 2, 11), inženjering, miksanje
 Ryan Tedder – produkcija (brojevi 1–2, 4–5)
 Kennie Takahashi – dodatni inženjering
 Matt Wiggins – dodatni inženjering, miksanje
 Ben Baptie – dodatni inženjering, miksanje
 "Classy" Joe Visciano – pomoć u inženjeringu i miksanju
 Adam Durbridge – pomoć u inženjeringu i miksanju
 Joseph Hartwell Jones – pomoć u inženjeringu
 Sean Oakley – pomoć u inženjeringu
 Tchad Blake – miksanje
 Tom Elmhirst – miksanje
 Scott Sedillo – mastering
 Todd Malfalcone – pomoć u inženjeringu (broj 1), pomoć u miksanju (broj 11)
 Cecil Bartlett – pomoć u inženjeringu (broj 4)
 Drew Smith – pomoć u inženjeringu (broj 4)</s>

<s>Izvori</s>

<s>Vanjske poveznice</s>

<s>Songs of Innocence - iTunes  na U2.com
Songs of Innocence na U2.com</s>

<s>Albumi 2014.</s><s>Albumi benda U2</s>

